Бо і кніга гэтая не звычайная, а кніга казак. І аўтар яе не звычайны, а замежны. І гімназія гэтая не звычайная, а адна з лепшых у Цэнтральным раёне Мінска дый ва ўсёй сталіцы, вядомая сваімі адукацыйнымі і творчымі поспехамі. І дзень той быў не звычайны снежаньскі, а… снежаньскі-пераднагодні, калі пачынаюць здарацца цуды. Прынамсі, актавую залу гімназіі ўпрыгожвала навагодняя ёлачка… Надоечы ў сталічнай гімназіі № 16 адбылася прэзентацыя кнігі казак пісьменніцы з Кыргызстана жонкі Надзвычайнага і Паўнамоцнага Пасла Кыргызскай Рэспублікі ў Рэспубліцы Беларусь Айнуры Амакеевай “Сказки Матушки Вселенной” і новай серыі кніжак для дзяцей выдавецтва “Народная асвета” “Казкі мам з розных краін”.